laion/Wikipedia-Exotic huggingface dataset:
ჩილეს ეკონომიკა

ჩილეს ეკონომიკა არის დინამიურ, საბაზრო და საერთაშორისო ვაჭრობაზე ორიენტირებული. ადრეული 1990-იანი წლების განმავლობაში, როდესაც პატრისიო ეილვინის დემოკრატიულმა მთავრობამ გააღრმავა მათი წინამორბედი სამხედრო ხელისუფლების დაწყებული ეკონომიკური რეფორმები, ჩილეს როგორც ეკონომიკური რეფორმატორი ქვეყნის რეპუტაცია განმტკიცდა. ჩილეს ეკონომიკას ჰქონდა მთლიანი შიდა პროდუქტის რეალური 8%-იანი ზრდა 1991-1997 წლებში, მაგრამ 1998 წელს ეს მაჩვენებელი განახევრდა, ვიწრო მონეტარული პოლიტიკით შემოღებული იმპორტ-ექსპორტის ბალანსის კონტროლისა და ექსპორტიდან მიღებული მცირე მოგების გამო - ეს უკანასკნელი კი აზიის ფინანსური კრიზისის შედეგი იყო. ბოლო წლებში ჩილეს ეკონომიკამ აღიდგინა ძალები და ზრდამ 5-7%-ს მიაღწია. 1990 წლიდან, ერთ სულ მოსახლეზე შემოსავალი სამჯერ გაიზარდა და დღეს 19,475 დოლარს შეადგენს. სიღარიბის ქვეშ მცხოვრებთა რაოდენობა 1988 წლისთვის 48% იყო, 2000 წელს 20%-მდე დავიდა, დღეისთვის კი 13,7%-ს უდრის. 2009-2010 წლების გლობალური კონკურენტუნარიანობის ანგარიშში ჩილე მსოფლიოს 30 საუკეთესოს შორის, ხოლო ლათინურ ამერიკაში პირველად დაასახლეს. მაშინ როდესაც ბრაზილია არის 56-ე, მექსიკა მე-60 და არგენტინა 85-ე. მსოფლიო ბანკის მიერ შემუშავებული ბიზნესის წარმოების ინდექსით, რომელიც ბიზნესის კეთების სიმარტივეს, ბიზნესის რეგულაციას და საკუთრების უფლების დაცვას ეყრდნობა ჩილე არის 49-ე. ეკონომიკური თანამშრომლობისა და განვითარების ორგანიზაცია დათანხმდა, სხვა სამ ქვეყანასთან ერთად ჩილე მიეწვია ოფიციალური წევრობის მიღებისათვის მოლაპარაკებებზე. ამის მიუხედავად ჩილე, სხვა ლათინური ამერიკის ქვეყნების მსგავსად მრავალი პრობლემის წინაშე დგას. მას ისეთ მაჩვენებლებში როგორიცაა სოციალური თანასწორობა და უმუშევრობს ინდექსი უფრო ცუდი მაჩვენებლები აქვს ვიდრე მექსიკას.ჩილეს ეკონომიკაში მნიშვნელოვანი წილი სპილენძის ექსპორტზე მოდის (მსოფლიო ექსპორტის 1/3). ჩილეს საგარეო პირდაპირმა ინვესტიციებმა 2012 წელს 17.3 მილიარდი დოლარი შეადგინა. საერთაშორისო გამჭირვალობის კორუფციის აღქმის ინდექსით ჩილე მსოფლიოს ყველაზე ნაკლებად კორუფციულ ქვეყნებს შორის მე-20 ადგილზეა. მშპ-ს ძირითადი მაკროეკონომიკური აგრეგატები Note: 2007 წლის მონაცემები არის წინასწარი, 2008-09 წლების მონაცემები პრელიმინარული. წყარო: ჩილეს ცენტრალური ბანკი,28 მარტი, 2010 წელი. ჩილეს ეკონომიკური ტრანსფორმაცია - HACER დაარქივებული 2011-07-07 საიტზე Wayback Machine. ინვესტიცია ჩილეში დაარქივებული 2007-03-08 საიტზე Wayback Machine. ჩილეს მიმოხილვა - ეს არის ჩილე დაარქივებული 2011-07-25 საიტზე Wayback Machine. ↑ http://en.mercopress.com/2010/06/25/chile-ranks-fifth-globally-in-wine-exports-and-eighth-in-production ↑ http://www.weforum.org/pdf/GCR09/GCR20092010fullrankings.pdf ↑ Rankings - Doing Business - The World Bank Group. Doing Business. ციტირების თარიღი: 2010-01-31. ↑ Economic Department - Embassy of Chile in the United States of America. Chileusafta.com. დაარქივებულია ორიგინალიდან — 2008-02-22. ციტირების თარიღი: 2010-01-31. ↑ დაარქივებული ასლი. დაარქივებულია ორიგინალიდან — 2020-06-12. ციტირების თარიღი: 2010-11-29. ↑ The World Distribution of Household Wealth A map of world poverty ↑ BBC - Inequality remains in Chile
კევინ ბეიკონი

კევინ ნორვუდ ბეიკონი (ინგლ. Kevin Norwood Bacon; დ. 8 ივლისი 1958, ფილადელფია, პენსილვანია, აშშ) — ამერიკელი კინომსახიობი, რეჟისორი და პროდიუსერი. იგი ოქროს გლობუსისა და კინომსახიობთა გილდიის ჯილდოს გამარჯვებულია, ასევე ემის პრემიის ნომინანტი. კევინ ბეიკონი დაიბადა 1958 წელს ქალაქ ფილადელფიაში. დედამისი რუთ ჰილდა იყო დამწყები სკოლის მასწავლებელი და ლიბერალი აქტივისტი, ხოლო მამამისი ედმუნდ ბეიკონი (1910-2005) ცნობილი არქიტექტორი. 17 წლის ასაკში კევინმა სახლი მიატოვა რათა მსახიობი გამხდარიყო. იგი ნიუ-იორკში გაემგზავრა, სადაც მუშაობდა ბროდვეის თეატრში. 20 წლის ასაკში შედგა მისი დებიუტი სცენაზე. მოგვიანებით რამდენიმე წელი იღებდა პატარა როლებს. თავდაპირველად მონაწილეობას იღებდა სერიალებსა და მცირებიუჯეტიან ფილმებში. კევინ ბეიკონის კინოდებიუტი შედგა 1978 წელს ფილმში „ცხოველთა სახლი“. დიდ ეკრანზე „შეიჭრა“ 1984 წელს, როდესაც ითამაშა ფილმში „თავისუფლები“, რის შემდეგ პოპულარობა მოიპოვა. შემდეგ რამდენიმე ხნით კარიერაში ვარდნა განიცადა, მანამ სანამ ოლივერ სტოუნმა არ მიიწვია ფილმში „ჯფკ“ (1991), რომელიც იყო მისთვის საეტაპო ფილმი. შემდგომ ბეიკონის კინოკარიერამ ისევ აღმავლობა განიცადა და ამჯერად დიდი ხნით. 1994 წელს მერილ სტიპთან ითამაშა ფილმში „ველური მდინარე“. ერთი წლის შემდეგ გამოდის ფილმი „აპოლონ 13“, რომელიც რეალურ ისტორიაზე დაფუძნებული კინოა და მოგვითხრობს ამერიკელ თავდადებულ კოსმონავტებზე. შემდეგ იყო კინოფილმები „უჩინმაჩინი“, „24 საათი“, „მდინარე მისტიკი“, „სად იმალება სიმართლე“, „ფროსტი ნიქსონის წინააღმდეგ“ და სხვა. სხვადასხვა დროს თამაში მოუწია ჰოლივუდის ვარსკვლავებთან: ჯეკ ნიკოლსონთან, რობერტ დე ნიროსთან, ბრედ პიტთან, ტომ კრუზთან, შონ პენთან, ტომ ჰენქსთან, მერილ სტრიპთან, ჯულია რობერტსთან და ა.შ. კევინ ბეიკონი კინოფილმების ინტერნეტ-მონაცემთა ბაზაში ოფიციალური საიტი (ინგლისური) ↑ Gary Boyd Roberts. Ten Further Hollywood Figures (or Groups Thereof). New England Historic Genealogical Society. დაარქივებულია ორიგინალიდან — იანვარი 13, 2009. ციტირების თარიღი: January 2, 2008. ↑ კევინ ბეიკონის ჯილდოები IMDB
670

ვიკისაწყობში არის გვერდი თემაზე: 670 670 (ექვსას სამოცდაათი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VII საუკუნის მე-7 დეკადის მე-10 წელი. ტიბეტელები ტანის დინასტიის ჯარს ამარცხებენ და ტარიმის დაბლობის კონტროლს ხელში იგდებენ. იაპონიაში ბუდისტურ ტაძარს, ჰორიუძის ცეცხლი გაუჩნდა. მთავარი სტატია: კატეგორია:დაბადებული 670. შენხუი — ჩინელი ბუდისტი ბერი (გ. 758) ტარიკ იბნ ზიადი — ბერბერი მხედართმთავარი (გ. 720) ხილპერიკ II — ფრანკთა მეფე (გ. 721) მთავარი სტატია: კატეგორია:გარდაცვლილი 670. ლი ჩუნფენი — ჩინელი მათემატიკოსი, ასტრონომი და ისტორიკოსი (დ. 602) ჯავანშირი — კავკასიის ალბანეთის მეფე
ჰაიდი კლუმი

ჰაიდი კლუმი (გერმ. Heidi Klum, [ˈhaɪ̯di ˈklʊm]; 1 ივნისი 1973, გრებდიშ-ბლაგდახი, ჩრდილოეთი რაინ-ვესტფალია, ფრგ) — გერმანელი სუპერმოდელი, მსახიობი და ტელეწამყვანი. 1990-იანი წლებიდან ჰაიდი ითვლება მსოფლიოში ერთ-ერთ ცნობილ მოდელად. მისი კარიერა დაიწყო 1992 წელს, როდესაც ის აირჩეს 25 000 გოგონათა შორის. ამავე წელს გააფორმა კონსტრაქტი და უკვე 1993 წლის დასაწყისში აშშ-ში საცხოვრებლად გაემგზავრა. 1998 წელს ჰაიდი გამოჩნდა „Sports Illustrated“-ის გარეკანზე, რომლის ტირაჟი აშშ-ში 20 მილიონს აღწევს. ამასთან ერთად ის „Victoria's Secret“-ის ერთ-ერთი მთავარი „ანგელოზი“ გახდა. შემდეგ იყო „Vogue-სა“ და „ELLE“-ის ყდები. ოფიციალური საიტი (ინგლისური), (გერმანული) ჰაიდი კლუმი კინოფილმების ინტერნეტ-მონაცემთა ბაზაში ჰაიდი კლუმი Fashion Model Directory-პროფილი ↑ Heidi Klum: FMD. FashionModelDirectory.com. ციტირების თარიღი: 2010-03-15. ↑ Heidi Klum: Models.com. Models.com. ციტირების თარიღი: 2010-03-15.
სურამის უღელტეხილი

სურამის უღელტეხილი — უღელტეხილი საქართველოში, შიდა ქართლისა და იმერეთის მხარეებში, ხაშურისა და ხარაგაულის მუნიციპალიტეტების ადმინისტრაციულ საზღვარზე. მდებარეობს ლიხის ქედის სამხრეთ-დასავლეთ დადაბლებულ ნაწილში. სიმაღლე ზღვის დონიდან 948 მ. უღელტეხილის მიდამოები აგებულია პალეოზოური კრისტალური ფიქლებითა და გრანიტოიდებით, აგრეთვე ქვებით. სურამის უღელტეხილზე გადადის საავტომობილო გზა მდინარე სურამულის აუზიდან მდინარე ჩხერიმელის აუზში. შემოსილია ფართოფოთლოვანი ტყით. ტაბიძე დ., ქართული საბჭოთა ენციკლოპედია, ტ. 9, თბ., 1985. — გვ. 610.
საქართველოს საფეხბურთო თასი 2002-2003

საქართველოს თასი 2002-2003 — საქართველოს თასის მეცამეტე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბოლნისის „სიონი“ დაამარცხა, ანგარიშით 3–1. პირველი შეხვედრები გაიმართა 2003 წლის 24 და 26 თებერვალს, საპასუხო – 28 თებერვალს და 1 მარტს. პირველი შეხვედრები გაიმართა 2003 წლის 5 და 6 მარტს, საპასუხო – 9 და 10 მარტს. პირველი შეხვედრები გაიმართა 2003 წლის 18 მარტს, საპასუხო – 10 აპრილს. პირველი შეხვედრები გაიმართა 2003 წლის 19 აპრილს, საპასუხო – 7 მაისს. უმაღლესი ლიგა 2002-2003 The Rec.Sport.Soccer Statistics Foundation.
სურამის გვირაბი

სურამის გვირაბი — სარკინიგზო გვირაბი ლიხის ქედში. სიგრძე 3988 მ. გვირაბის გაყვანისათვის საძიებო სამუშაოებს ატარებდნენ ჯერ ინგლისელი, შემდეგ რუსი ინჟინრები. გვირაბის გაყვანამ (მშენებლობა დაიწყო 1886 წელს და დასრულდა 1890 წელს) მნიშვნელოვნად გააუმჯობესა რკინიგზის ტრანსპორტის მაჩვენებლები, გააადვილა დასავლეთ და აღმოსავლეთ ამიერკავკასიას შორის კავშირურთიერთობა. კვერენჩხილაძე რ., ქართული საბჭოთა ენციკლოპედია, ტ. 9, თბ., 1985. — გვ. 610.
სურები

სურები – ისტორიულ-გეოგრაფიული რეგიონი დასავლეთ საქართველოში, გურიაში, მდინარე სუფსის ზემო წელში. ადმინისტრაციულად მოქცეულია ჩოხატაურის მუნიციპალიტეტის სამ თემში: ზემო სურები (სოფლები: ზემო სურები, ტობახჩა, თავსურები, შველაურ-ციციბაური, ჩაკიტაური, წითელგორა, ჭალა-ქადაგაური), შუა სურები და ქვემო სურები იგივე დიდივანი (სოფლები: გურისტყე, გაღმა დობირო, გამოღმა დობირო). სურების სახევისთავოს მთავარი ციხე იყო სურთა ციხე, რომელსაც შემდეგ ბუკისციხე ეწოდა. სურების ხეობა განთქმული იყო თაფლით, რისგანაც აქ გემრიელ და ძვირადღირებულ არაყს ხდიდნენ. სურების მოსახლეობა 1870-იან წლებში შეადგენდა 300 კომლს. სურების პირველი მამასახლისი იყო მოსე მამუკას ძე რამიშვილი, რომლის თაოსნობითაც სოფელში საცალფეხო და საშიში ბილიკის ნაცვლად გაყვანილ იქნა საცხენოსნო შარაგზა. 1887 წელს სოფელში ორკლასიანი სასწავლებელი გახსნა ისიდორე რამიშვილმა. 1905 წლის რევოლუციის დროს ტობახჩაში მოქმედებდა იარაღის არალეგალური საამქრო. 1920 წელს დაიყო სამ თემად: დიდივანის, შუა სურების და ზემო სურების. სურები 1931 წელს დაუკავშირდა საავტომობილო გზით დაბა ჩოხატაურს. სურებში იდგა წმინდა გიორგის სახელობის ხის ეკლესია, მაცხოვრის სახელობის ქვის ეკლესია და ასევე წმინდა გიორგის სახელობის ეკლესია, რომელიც ლომისკარელად იწოდებოდა. ტაძარი ერისთავ-შარვაშიძეების კუთვნილებას წარმოადგენდა. დავით შარვაშიძემ და მისმა ძმამ, ზაალმა წმინდა გიორგი ლომისკარელის სამწყსო უბოძა ტრაპაიძეებს. ანიზდარ ტრაპაიძეს განუახლებია ლომისკარელის ჯვარი. ტაძარში დაცული იყო ადგილობრივთა წარმოდგენით სასწაულმოქმედი ლომისკარელის ხატი. თუ ვინმე რაიმეს დაკარგავდა, ან მოჰპარავდნენ, დამნაშავეს ამ ხატზე გადასცემდა. შემდგომ ლომისკარელის ხატი სოფელ ბუკისციხეში იყო დასვენებული, საიდანაც ის გაიტაცეს 1905 წლის რევოლუციის დროს. რევოლუციონერმა თენგიზ ჟღენტმა ის რევოლვერით დაცხრილა. 1937 წელს ჟღენტმა იმავე იარაღით მოიკლა თავი. სურებში დაიბადა საქართველოს დემოკრატიული რესპუბლიკის პირველი პრემიერ-მინისტრი ნოე რამიშვილი (ქვემო სურები). სურებში დაიბადა სოციალ-დემოკრატიული მოძრაობის ლიდერი ისიდორე რამიშვილი. სკოლა ზემო სურებში შუა სურების ცენტრი ქვემო სურები ნოე რამიშვილის ბიუსტი ვიკისაწყობში არის გვერდი თემაზე: სურები ქართული საბჭოთა ენციკლოპედია, ტ. 9, თბ., 1985. — გვ. 610. ↑ სიხარულიძე იური, „გურია და გურიამდელი რიონ-ჭოროხის შუამდინარეთი“ // გაზეთი „ალიონი“ N37 გვ.3 — 2013 წ ↑ დიმიტრი ბაქრაძე, „არქეოლოგიური მოგზაურობა გურიასა და აჭარაში“, გვ.190 — ბათუმი, „საბჭოთა აჭარა“, 1987 ↑ ჟღენტი თ., 1905 წელი გურიაში, ტფილისი: სახელგამი, 1927. — გვ. 84. ↑ გურიის ერობის მოამბე N2 — გვ. 6 — 7 იანვარი 1920 ↑ კოსტავა მ., „მართლმადიდებლური ეკლესიის მდგომარეობა საქართველოში“ // „არტანუჯი“ : ჟურნალი, 1994, № 2-3. ↑ Кавказский календарь на 1885 год გვ. 215 ↑ Кавказский календарь на 1894 год გვ. 340 ↑ «Кавказский календарь» на 1902 год: 57-й год - Тифлис, 1901 ↑ Кавказский календарь на 1910 год
ალექსანდრე კვალიაშვილი

ალექსანდრე კვალიაშვილი (დ. 25 აპრილი, 1895, სოფ. მოხისი, ახლანდელი ქარელის მუნიციპალიტეტი — გ. 6 თებერვალი, 1974, თბილისი) — ქართველი რენტგენოლოგი, რენტგენოლოოგიის ერთ-ერთი ფუძემდებელი საქართველოში, მედიცინის მეცნიერებათა დოქტორი (1945), პროფესორი (1947), საქართველოს მეცნიერების დამსახურებული მოღვაწე (1961). 1920 დაამთავრა ხარკოვის უნივერსიტეტის სამედიცინო ფაკულტეტი. 1938–1973 განაგებდა თბილისის სახელმწიფო სამედიცინო ინსტიტუტის (ამჟამად თბილისის სახელმწიფო სამედიცინო უნივერსიტეტი) რენტგენოლოგიის კათედრას. კვალიაშვილი შეისწავლიდა შინაგანი ორგანოებისა და ძვლოვანი სისტემის რენტგენოდიაგნოსტიკის საკითხებს. შეადგინა რენტგენოდიაგნოსტიკის პირველი სახელმძღვანელო ქართულ ენაზე (1963). იყო საქართველოს რენტგენოლოგთა და რადიოლოგთა საკავშირო სამეცნიერო საზოგადოების საპატიო წევრი. დაჯილდოებულია ”საპატიო ნიშნის” ორდენითა და მედლებით. აღზარდა ქართველ რენტგენოლოგთა მრავალი თაობა. ქართული საბჭოთა ენციკლოპედია, ტ. 5, თბ., 1980. — გვ. 483. ალექსანდრე კვალიაშვილი — საქართველოს ბიოგრაფიული ლექსიკონი ალექსანდრე კვალიაშვილი — საქართველოს ბიოგრაფიული ლექსიკონი “მე მხოლოდ რენტგენოლოგი კი არა, ექიმიც ვარ” - ალექსანდრე კვალიაშვილი
სკვითები

სკვითები (ძვ. ბერძნ. Σκύθαι; სანს. शक) — ძველირანული ტომები, მოსახლეობდნენ ჩრდილოეთ შავიზღვისპირეთში. ძვ. წ. VII საუკუნეში სკვითებმა კიმერიელები გამოდევნეს და მათი ტერიტორია დაიკავეს. ჰეროდოტეს ცნობით, სახლობდნენ დნეპრსა და დონის სტეპებში, ეწეოდნენ მომთაბარეობას, მისდევდნენ მესაქონლეობას. ძვ. წ. IV საუკუნეში ჩამოყალიბდა სკვითების სახელმწიფო. სკვითების ხელოვნებამ განვითარების მწვერვალს მიაღწია ჩრდილოეთ შავიზღვისპირეთში. გათხრების შედეგად აღმოჩენილია ოქროს, ვერცხლის, რკინის, ბრინჯაოს ნივთები, ირმის, ლოსის, თხის, მტაცებელი ფრინველების, ფანტასტიკური ცხოველებისა და სხვა გამოსახულებებით. ძვ. წ. IV-III საუკუნეებში გამოსახულებებმა ორნამენტხაზობრივი სახე მიიღო. გორასამარხებში ნაპოვნია, აგრეთვე, ქვის სქემატურგამოსახულებიანი ნივთებიც. მნიშვნელოვანი კედლის მხატვრობის ნიმუშები იპოვეს სკვითების ნეაპოლში. ქართული საბჭოთა ენციკლოპედია, ტ. 9, თბ., 1985. — გვ. 419. ვიკისაწყობში არის გვერდი თემაზე: სკვითები The Slavonic Antiquity "Scythian Gold From Siberia Said to Predate the Greeks" დაარქივებული 2019-03-02 საიტზე Wayback Machine. A Scythian warrior found at a height of 2600 metres in the Altay Mountains in an intact burial mound (2006 წლის 25 აგვისტო) Scythians overview Livius website articles on ancient history, entry on Scythians/Sacae დაარქივებული 2013-11-12 საიტზე Wayback Machine. The early burial in Tuva დაარქივებული 2019-03-02 საიტზე Wayback Machine. Scythian myth and culture; map დაარქივებული 2005-04-01 საიტზე Wayback Machine. Color illustrations of Scythian gold დაარქივებული 2021-01-24 საიტზე Wayback Machine. Published excavations of royal Scythian kurgan (barrow) at Chertomlyk reviewed დაარქივებული 2007-07-06 საიტზე Wayback Machine.
კეიტ მოსი

კეთრინ (კეიტ) ენ მოსი (ინგლ. Katherine „Kate“ Ann Moss; 16 იანვარი 1974, კროიდონი, გაერთიანებული სამეფო) — ბრიტანელი სუპერმოდელი, „Forbes“-ის მიხედვით ერთ-ერთი ყველაზე მაღალანაზღაურებადი ტოპ-მოდელია მსოფლიოში. 1990 წელს კეიტ მოსი გადაიღეს სარეკლამო რგოლში, ხოლო უკვე 1992 წელს მოდურმა ბრენდმა „Calvin Klein“-მა შესთავაზა მოდელს კონტრაქტი 4 მილიონ დოლარზე. 90-იანიების შუა წლებში ვარსკლავის ჰონორარი დღეში 10 ათას აშშ დოლარს აღემატებოდა. გასული საუკუნის დასასრულისთვის კეიტ მოსი შემოუერთდა სუპერმოდელთა პლეადას, რომელშიც შედიოდნენ ნაომი კემპბელი, სინდი კროუფორდი, კლაუდია შიფერი. კეტრინის სახე მსოფლიო მნიშვნელობის მოდური ჟურნალების ყდებზე მოხდა, მის შესახებ წერდნენ წიგნებს, კინოში გადაღებას სთავაზობდნენ. მთელი თავისი კარიერის მანძილზე კეიტ მოსი მონაწილეობდა სხვადასხვა მოდური სახლების ჩვენებებში, მათ შორის იყვნენ Gucci, Dolce & Gabbana, Louis Vuitton, Versace, Chanel, Missoni, Dior, Longchamp, David Yurman და ა.შ. ჟურნალ „Forbes“-ის მიხედვით კეიტ მოსი არის მეორე ადგილზე ჟიზელ ბუნდჰენის შემდეგ მსოფლიოს ყველაზე მაღალანაზღაურებად მოდელთა შორის. ვიკისაწყობში არის გვერდი თემაზე: კეიტ მოსი კეიტ მოსი კინოფილმების ინტერნეტ-მონაცემთა ბაზაში Kate Moss Photos Gallery დაარქივებული 2010-12-31 საიტზე Wayback Machine. ინტერვიუ: კეიტ მოსი დაარქივებული 2010-11-29 საიტზე Wayback Machine. კეიტ მოსის ბიოგრაფია კეიტ მოსის პარამეტრები დაარქივებული 2010-11-18 საიტზე Wayback Machine. ↑ 1.0 1.1 Blakeley, Kiri. (16 July 2007) The World's Top-Earning Models. Forbes. დაარქივებულია ორიგინალიდან — 29 მაისი 2012. ციტირების თარიღი: 28 მაისი, 2009.
ბეკუს-ნაურის ფორმალიზმი

ბეკუს-ნაურის ფორმალიზმი — მეტასინტაქსი (ინგლისური შემოკლებით BNF), რომელიც იხმარება კონტექსტისგან თავისუფალი გრამატიკის შესაქმნელად. ბეკუს-ნაურის ფორმალიზმი ფორმალური ენების აღსაწერი ფორმალური საშუალებაა. ეს სინტაქსი არის გამოგონილი ჯონ ბეკუსის და პეტერ ნაურის მიერ Algol 60 ენის გრამატიკის შექმნის დროს. BNF-ში განასხვავებენ მეტასიმბოლოებს, საბოლოო ტერმინებს (terminals) და არა საბოლოო ტერმინებს (non terminals). მეტასიმბოლოები წარმოადგენენ BNF-ის სიმბოლოებს. არა საბოლოო ტერმინების სიმბოლოები წარმოადგენენ დაწესებული კატეგორიების სახელებს, და საბოლოო ტერმინები არიან აღწერილი ენის სიმბოლოები. ავიღოთ მაგალითად C პროგრამირების ენის if-ის სტრუქტურა: <if_structure> ::= if "(" <condition> ")" "{" <code> "}" წარმოადგენენ არა საბოლოო ტერმინებს. ::= არის მეტა-სიმბოლო რომელიც ნიშნავს "განსაზღვრულია". if, "(", ")", "{" და "}" არიან საბოლოო ტერმინები. როდესაც საბოლოო ტერმონები მარტო ერთი ნიშნით შედგებიან, არა ალფაციფრულ ნიშანებს შეიცავენ ან მითი არევა შესაძლოა მეტა-სიმბოლოებთან, ვათავსებთ ბრჭყალებში. ხშირად ხდება ისე რომ არა საბოლოო ტერმინი სხვადასხვანაირად აღიქვას. ასეთ შემთხვევაში ვხმარობთ | მეტა-სიმბოლოს. <category> ::= <one> | <two> | ... ზოგჯერ ფრჩხილებსაც ვხმარობთ: <category> ::= ( <one> | <two> ) <three> რაც უდრის : <category> ::= <one> <three> | <two> <three> (ინგლისური) BNF Web Club დაარქივებული 2007-01-24 საიტზე Wayback Machine. გთავაზობთ რამდენიმე პროგრამირების ენის BNF-ს
მაიამი

მაიამი (ინგლ. Miami) — ქალაქი აშშ-ში, ფლორიდის შტატში. მდებარეობს შტატის სამხრეთ-აღმოსავლეთ ნაწილში, ატლანტის ოკეანის სანაპიროზე. 2013 წლის მონაცემებით მოსახლეობა 417,650 კაცი. ფორბსი მაიამი მოწინავე ქალაქია ფინანსების, კომერციის, კულტურის, მედიის, ხელოვნებისა და საერთაშორისო ვაჭრობის სექტორებში. მაიამის პორტი ცნობილია როგორც „მსოფლიოს კრუიზული დედაქალაქი“. მაიამის პორტს ჰყავს მსოფლიოში ყველაზე მეტი კრუიზული ხაზი და მგზავრები. 2010 წელს მაიამი შეფასდა როგორც მეშვიდე ყველაზე მნიშვნელოვანი ქალაქი აშშ-ში და 33-ე მსოფლიოში. 2008 წელს მაიამი ფორბსის მიერ შეფასდა როგორც „ამერიკის უსუფთავესი ქალაქი“. 2009 წელს ცნობილმა შვეიცარიულმა ბანკმა იუ-ბი-ესმა შეისწავლა მსოფლიოს 73 უმდიდრესი ქალაქი და მაიამი შეაფასა როგორც ყველაზე მდიდარი ქალაქი აშშ-ში, ხოლო მეთხუთმეტე უმდიდრესი ქალაქი მსოფლიოში. 2001 წლიდან მაიამიში დაიწყო სამშენებლო ბუმი. 2002 წელს ინვესტორებმა ერთდროულად დაახლოებით 50 ახალი ცათამბჯენის მშენებლობა დაიწყეს, რომელთა სიმაღლე 122 მეტრს აღემატებოდა, მაიამის საქმიანი უბანი შეფასდა როგორც ყველაზე შთამბეჭდავი ნიუ-იორკსა და ჩიკაგოს შემდეგ. მაიამიზე ტურიზმი ყველაზე მნიშვნელოვანი სექტორია. წამყვანი ფინანსური სისტემა, ბიზნეს გარემო, ქვიშიანი სანაპიროები, ფესტივალები და კლუბური მუსიკა ქალაქში იზიდავს 38 მილიონ ტურისტს მთელ მსოფლიოდან. ისტორიული არტ დეკოს უბანი სამხრეთ სანაპიროზე ქალაქს აძლევს მდიდრული ქალაქის იერს. აქ მდებარეობს მსოფლიოში ყველაზე პოპულარული კლუბები და მაღაზიები, ასევე სამხრეთ სანაპიროზე იმართება ისეთი წამყვანი ღონისძიებები როგორიცაა: Sony Ericsson Open, Art Basel, Winter Music Conference, South Beach Wine & Food Festival, მერსედეს-ბენცის მოდის კვირეული და Ultra Music Festival-ი რაც ასე ხიბლავს მილიონობით ადამიანს. ბოგოტა, კოლუმბია (1971 წლიდან) მანაგუა, ნიკარაგუა (1991 წლიდან) ბუენოს-აირესი, არგენტინა (1979 წლიდან) კაგოსიმა, იაპონია (1990 წლიდან) კოჩაბამბა, ბოლივია ლიმა, პერუ (1977 წლიდან) ამანი, იორდანია (1995 წლიდან) მურსია, ესპანეთი პორტ-ო-პრენსი, ჰაიტი (1991 წლიდან) ჩინდაო, ჩინეთი (2005 წლიდან) სანტიაგო, ჩილე (1986 წლიდან) პალერმო, იტალია (2001 წლიდან) სალვადორი, ბრაზილია (2006 წლიდან) სანტო-დომინგო, დომინიკელთა რესპუბლიკა (1987 წლიდან) ვარნა, ბულგარეთი ჰავანა, კუბა (1926 წლიდან) ქალაქის ოფიციალური საიტი დაარქივებული 2010-12-07 საიტზე Wayback Machine. ↑ მაიამის პორტფოლიო. დაარქივებულია ორიგინალიდან — 2012-09-18. ციტირების თარიღი: 2011-05-28. ↑ მაიამის სამთავრობო საიტი კრუიზული ხაზები. დაარქივებულია ორიგინალიდან — 2015-06-28. ციტირების თარიღი: 2011-05-28. ↑ იუ-ბი-ეს-ის კვლევა ↑ Worlds Best Skyline. დაარქივებულია ორიგინალიდან — 2008-02-04. ციტირების თარიღი: 2011-05-28. ↑ ფორბსის კვლევა ↑ 6.00 6.01 6.02 6.03 6.04 6.05 6.06 6.07 6.08 6.09 6.10 Mayor's International Council Sister Cities Program. City of Miami. დაარქივებულია ორიგინალიდან — 2007-05-26. ციტირების თარიღი: 2007-07-13. ↑ Office of the Mayor of Managua, Nicaragua (In Spanish). Office of the Mayor of Managua. ციტირების თარიღი: 2009-11-07. ↑ 8.0 8.1 Online Directory: Florida, USA. Sister Cities International. ციტირების თარიღი: 2008-07-25. ↑ Amman’s Relations with Other Cities. დაარქივებულია ორიგინალიდან — 2008-01-02. ციტირების თარიღი: 2011-01-26.
ელდარის დაბლობი

ელდარის დაბლობი, ელდარის ველი — აკუმულაციური ვაკე-დაბლობი მდინარე ივრის ქვემო დინების ორივე ნაპირზე, მინგეჩაურის წყალსაცავის დასავლეთი ნაწილის ჩრდილოეთით. მოქცეულია საქართველოსა და აზერბაიჯანში. აგებულია მეოთხეული ალუვიური და დელუვიური ნალექებით. შეადგენს მტკვარ-არაქსის აკუმულაციური დაბლობი ვაკის ნაწილს. საქართველოს ფარგლებში მდინარე ივრის მარცხენა სანაპიროს გასწვრივ ვრცელდება 25 კმ-ზე, მაქსიმალური სიგანე 6–7 კმ. თითქმის ჰორიზონტალურ სიბრტყეს წარმოადგენს, რომლის აბსოლუტური სიმაღლეა 100–200 მ. ელდარის დაბლობი საქართველოში ერთადერთი ადგილია, სადაც ნამდვილი ნახევარუდაბნოს ლანდშაფტია. ნალექების წლიური ჯამი 250–300 მმ, ამის შესაბამისად მდინარის ჩამონადენის მოდულიც დაბალია 1–2 ლ/წმ². ელდარის დაბლობი საქართველოს გამორჩეული უდაბური და გვალვიანი კუთხეა. რუხ და ღია მურა ნიადაგებზე განვითარებულია აბზინდიანი ნახევარუდაბნოს მცენარეულობა, რომლის ფონზეც ადგილ-ადგილ გავრცელებულია ხურხუმოიანები და უროიანები. ელდარის დაბლობზე წარმოდგენილია ნესტიანობის მკვეთრად გამოყოფილი უარყოფითი ბალანსი (განესტიანების ხარისხი უდრის 0,2–0,3). ვაკისა და მასზე ჩრდილო-აღმოსავლეთიდან მობჯენილი გაშიშვლებული კალთების (ივრის ზეგნის კიდის) ჰავის სიმშრალის გამო რაიონი სრულიად მოკლებულია ჰიდროგრაფიულ ქსელს. აქ მოედინებიან ხოლმე დროებითი ნაკადები, თუმცა ელდარის დაბლობის გადაკვეთას ვერ ახერხებენ და ნიადაგში იჟონებიან. ელდარის დაბლობის ზედაპირის მნიშვნელოვანი ნაწილი სავსებით გატიტვლებულია და გვალვისაგან დამსკდარი. დაბლობის უკიდურესი სამხრეთ-აღმოსავლეთი ნაწილი ცნობილია „ბუღამოედნის“ სახელწოდებით. ცხვრის საზამთრო საძოვარია. ↑ ლევან მარუაშვილი, ენციკლოპედია „საქართველო“, ტ. 2, თბ., 2012. — გვ. 615. ↑ ლევან მარუაშვილი., საქართველოს ფიზიკური გეოგრაფია, თბ., 1964
ტვიგი

ლესლი ჰორბნი (ინგლ. Lesley Hornby; 19 სექტემბერი 1949, ლონდონი, გაერთიანებული სამეფო) — ბრიტანელი სუპერმოდელი, მსახიობი და მომღერალი. უფრო ცნობილია, როგორც ტვიგი („Twiggy“, პირდაპირ ითარგმნება ინგლ. twig — „წნელი“, „წკეპლა“). ლესლი ჰორბნი დაიბადა ლონდონის გარეუბანში საშუალოშემოსვლიან ოჯახში. 16 წლის ასაკში ლესლიმ გაიცნო ცნობილი ლონდონელი პარიკმახერი ლეონარდო და მისი საპარიკმახეროს სახეც გახდა. პირველი ფოტოსესიისას მოდელს მოკლე ვარცხნილობა გაუკეთა ბარი ლატეგანმა. სწორედ მან მოუფიქრა გოგონას ზედმეტსახელი — ტვიგი. 1966 წელს ტვიგი დასახელებულ იყო წლის სახედ „Daily Express“-ის მიხედვით. მალევე გოგონა გახდა 1960-იანების მოდური ლონდონის სახე და სუბკულტურა მოდების ხატი. მას იღებდნენ საუკეთესო ფოტოგრაფები: ჰელმუტ ნიუტონი და სესილ ბიტონი. უამრავი გოგონა მსოფლიოს მასშტაბით ბაძავდა ტვიგს არა მარტო მაკიაჟით, არამედ წონას იკლებდნენ გაუძლურებამდე („ტვიგის სინდრომი“). 1970 წელს ტვიგმა დაასრულა სამოდელო კარიერა. 1971 წელს ლესლი დაჯილდოებული იყო ოქროს გლობუსის ორი პრემიით მიუზიკლ „ბოიფრენდში“ მონაწილეობისათვის. 1988 წელს ცოლად გაჰყვა ინგლისელ მსახიობს ლი ლოუსონს და მის გვარზეც გადავიდა. ტვიგი ყოველთვის აქტიურად მოღვაწეობდა სატელევიზიო ცხოვრებაში. ოფიციალური საიტი დაარქივებული 2019-09-16 საიტზე Wayback Machine. (ინგლისური) ტვიგი (რუსული) ხატი და უბრალო ქალი დაარქივებული 2010-10-08 საიტზე Wayback Machine. (რუსული)